**Előterjesztés munkaanyaga a**

**Képviselő-testület 2016. október 18-i ülésére**

**1. napirend: Körzeti megbízotti iroda ügye**

**Önkormányzatunk júliusban megvásárolta Délegyháza 206/2 hrsz-ú kivett bolt megnevezésű ingatlan 100/894 tulajdoni hányadát képező, ún. Letty Büfét a KMB Iroda kialakítása céljából. Az ingatlant felújítottuk és elvégeztük a szükséges átalakításokat, a szerződés megkötéséhez azonban szükség van az erről szóló képviselő-testületi határozat megküldésére.**

**A 206/2 hrsz-ú ingatlan Önkormányzatunk, valamint Halász József és Halász Józsefné közös tulajdonát képezi, a használat kérdését azonban külön megállapodásban rendezni kívánjuk, oly módon, hogy az általunk megvásárolt Letty Büfé és a hozzá tartozó udvarrész Önkormányzatunk, a másik bolt és a hátsó melléképület Halászék kizárólagos használatába, a hátra vezető út pedig a tulajdonostársak közös használatába kerül.**

***Határozati javaslat:***

*Délegyháza Község Önkormányzat Képviselő-testülete eldönti, hogy a Délegyháza 206/2 hrsz-ú kivett bolt megnevezésű közös tulajdonban álló ingatlan használati jogának rendezése tárgyában megállapodást kíván kötni Halász József (2337 Délegyháza, Árpád u. 10. szám alatti lakos) és Halász Józsefné (2337 Délegyháza, Árpád u. 10. szám alatti lakos) társtulajdonosokkal.*

*Képviselő-testület a megállapodást jóváhagyja, és felhatalmazza dr. Riebl Antal polgármestert a közös tulajdonban álló Délegyháza 206/2 hrsz-ú ingatlan használati megosztásáról szóló megállapodás aláírására.*

*Határidő: azonnal*

*Felelős: Polgármester*

***Határozati javaslat:***

*Délegyháza Község Önkormányzat Képviselő-testülete eldönti, hogy a Délegyháza 206/2 hrsz-ú kivett bolt megnevezésű ingatlannak az Önkormányzat 100/894 arányú tulajdonát képező és kizárólagos használatában álló részén lévő helyiséget és a hozzá tartozó udvarrészt körzeti megbízotti iroda működtetése céljából határozatlan időre ingyenesen haszonkölcsönbe adja a Pest Megyei Rendőr-főkapitányság (székhelye: 1139 Budapest, Teve u. 4-6., adószáma: 15720120-2-51, törzskönyvi azonosító: 720124) részére, és vállalja a helyiség fenntartásával járó üzemeltetési költségek viselését.*

*Délegyháza Község Önkormányzat Képviselő-testülete a helyiség használati megállapodást jóváhagyja, és felhatalmazza dr. Riebl Antal polgármestert, hogy a helyiség használati megállapodást aláírja.*

*Határidő: azonnal*

*Felelős: Polgármester*

Összeállította: dr. Molnár Zsuzsanna jegyző

Előterjesztéssé nyilvánítva: 2016. október 18.